2019-09-01 03:50:36• hírek • MTI
A tiltakozásokat „Állítsuk meg a puccsot” – jelmondattal hirdették meg olyan városokban egyebek között, mint London, Manchester, Newcastle, Bristol és Belfast. A megmozdulást a Lehetséges egy másik Európa nevű Brexit-ellenes kezdeményezés hirdette meg.
„Johnsont nem az emberek választották” – mondta az egyik tiltakozó, aki hozzátette: „Nem engedhetjük meg egy ilyen politikusnak, hogy katasztrófába vezessen minket.” Johnsont a Konzervatív Párt tagsága választotta a párt vezetőjévé Theresa May utódjaként, és mivel a párt kormányon van, a pártvezetői poszton történt váltás a miniszterelnöki tisztség átvételét is jelenti.